Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 283/13/8803	Košice II, 16.7.2013
EEČ : 2-64-263-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: laborant
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 693,10 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Šachová škola v Košiciach, Turgenevova č. 29, XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: laborant
realizované policajtom Obv.odd. PZ XXXXX - Západ pod spisovou značkou ČVS:XXXXX
v Košiciach, na ul. XXXXX od 16.09.2012 do 18.03.2013 bez súhlasu Východoslovenskej distribučnej a.s. neoprávnene odoberal elektrickú energiu tým, že porušením zabezpečovacej plomby sám svojvoľne zapojil elektromer vsunutím vývodového vodiča do svorkovnice, čím takto pre poškodeného Východoslovesnkú distribučnú a.s. spôsobil celkovú škodu vo výške 693,10,- €. 

Odôvodnenie: 
Uznesením povereného príslušníka PZ, Obvodného oddelenia XXXXX – Západ sp. zn.: XXXXX zo dňa 23. 04. 2013 bolo podľa § 206 odsek 1 Trestného poriadku  vznesené obvinenie XXXXX za prečin krádeže podľa § 212 odsek 2 písmena e) Trestného zákona na tom skutkovom základe, že

v Košiciach, na ul. XXXXX od 16.09.2012 do 18.03.2013 bez súhlasu Východoslovenskej distribučnej a.s. neoprávnene odoberal elektrickú energiu tým, že porušením zabezpečovacej plomby sám svojvoľne zapojil elektromer vsunutím vývodového vodiča do svorkovnice, čím takto pre poškodeného Východoslovesnkú distribučnú a.s. spôsobil celkovú škodu vo výške 693,10,- €. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

V predmetnej trestnej veci sa koná o prečine, za ktorý Trestný  zákon ukladá vo svojej v osobitnej časti trest odňatia slobody  až na 2 roky. 

Obvinený vyhlásil, že spáchal skutok, ktorý sa mu kladie za vinu  a dal súhlas pre prípadne rozhodnutie prokurátora schválení zmieru.
Poškodený vyhlásil, že súhlasí s postupom podľa ustanovenia § 220 Trestného poriadku, teda dal súhlas na schválenie zmieru. Ku skutku nevypovedal ale iba si uplatnil nárok na náhradu škody.

Obvinený sa vo svojej výpovedi v celom rozsahu priznal ku spáchaniu skutku pričom uviedol, že predmetného dňa prišiel domov a zistil, že mu elektrárne nezapojili elektrickú energiu. Následne na to ich kontaktoval a oznámili mu, že najprv musí zaplatiť administratívny poplatok 40,- € za znovu pripojenie. To však odmietol a keďže je bývalý elektrikár, tak porušil plombu na merači a ten svojvoľne pripojil na elektrickú energiu. Následne platil platbu 15,- € mesačne, čo však bol iba prenájom elektromera a nie za použitú elektrickú energiu.

	Podľa odpisu z registra trestov obvinený bol doposiaľ 3 x súdne trestaný avšak naposledy v roku 2008. Hľadí sa na neho akoby nebol súdne trestaný.

Obvinený v priebehu mediačného konania, obvinený zložil sumu 50,- €, pričom určil že suma 25,- € bude slúžiť na peňažnú pomoc poškodeným podľa osobitného zákona a sumu 25,- € určil pre šachovú školu v Košiciach.

Túto sumu považujem, vzhľadom na spáchaný skutok  za dostatočnú.

Obvinený svoje protiprávne konanie úprimne oľutoval a uviedol, že v budúcnosti sa protiprávneho konania nedopustí čo učinil aj voči poškodenej.

S poukazom na osobu obvineného a najmä okolnosti a povahu prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že schválenie zmieru a následné zastavenie trestného stíhania bude naňho  vplývať tak, že si bude plniť základné povinnosti občana tak v súkromnom živote ako aj voči spoločnosti a nedopustí sa  žiadneho protiprávneho konania.

Vzhľadom k tomu, že boli splnené všetky zákonné podmienky schválenie zmieru a následné zastavenie trestného stíhania považujem toto rozhodnutie prokurátora za zákonné, správne a primerane odôvodnené.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Sonderlich
prokurátor